ھۆتێل بابل

ھۆتێل بابیلۆن وارویک ھۆتێلێکە دەکەوێتە شاری بەغدای پایتەختی عێراق لەسەر شەقامی ئەلکەرادە لە کەناری ڕووباری دیجلە لە گەڕەکی ئەلجادریە. ھۆتێلەکە لە شێوەی زەقورە وەک ھەرەمێکی ھەنگاودار دیزاین کراوە. دیزاینەکەی لەلایەن تەلارسازێکی سلۆڤینی ئێدڤارد ڕاڤینکارەوە دیزاین کراوە بۆ ئەوەی لە شاری بوودڤا لە مۆنتینیگرۆ لە یوگۆسلاڤیا دروست بکرێت بەڵام لەو کاتەدا پڕۆژەکە ھەڵوەشایەوە و دیزاینەکانی وەرگیرا بۆ ئەوەی لە شوێنی نوێ لە بەغدا دروست بکرێت. ھۆتێلەکە لە ساڵی ١٩٨٢ بە ناوی بابلیۆن ئۆبێرۆی کرایەوە و لەلایەن ھۆتێل و ھاوینەھەواری ئۆبێرۆی بەڕێوەدەبرا. دیزاینی ناوەوەی ھۆتێلەکە لەلایەن تەلارسازێکی ھیندی سونیتا کۆھلی کراوە. دوای جەنگی کەنداو لە ساڵی ١٩٩١ کۆمپانیای ئۆبێرۆ پەیوەندییەکانی لەگەڵ ھۆتێلەکەدا پچڕاند و جێھێڵدرا بۆ ئەوەی لە ناوخۆدا بەڕێوەببرێت.

لە ٢٥ی کانوونی دووەمی ٢٠١٠دا بە ئۆتۆمبیلێکی بۆمبڕێژکراو ھێرش کرایە سەر ئەو ھۆتێلە. لە ٢٩ی ئایاری ٢٠١٥، بە ئۆتۆمبێلێکی بۆمبڕێژکراو ھێرشێکی تیرۆریستی دیکە بۆ سەر ئەم ھۆتێلە کراوە.

لە تشرینی یەکەمی ٢٠١٤ ھۆتێل بابیلۆن پەیوەندی بە زنجیرە ھۆتێلەکانی واروویکەوە کرد، کە کۆمپانیا نێونەتەوەیییەکە کاری لەسەر ئاوەدانکردنەوە و پەرەپێدانی ھۆتێلەکە کرد بۆ ئەوەی بگاتە ستانداردی ھۆتێلە نێونەتەوەییە مۆدێرنەکانی لە سەرانسەری جیھاندا.

ھۆتێلەکە ٣٠٠ ژوور و باڵی تازە پەرەپێدراو و ھەشت چێشتخانە و مەلەوانگەی ناوەوە و دەرەوە و ژووری کۆبوونەوە لەخۆدەگرێت.

 سەرچاوەکان 

 سەرچاوەکان